UC3 Nautilus

Ubåden var 17.7 meter lang og vejede 40 tons. Den var konstrueret for et mandskab på indtil 8 personer for overfladeopdrag og 4 personer for undervandsopdrag. Maksimal hastighed under vand var 6 knob. Ballasttankerne rummede 8000 liter og blev fyldt/tømt ved hjælp af trykluft. Trykluftmotorerne kunne flytte indtil 400 liter vand per sekund, og dermed kunne ubåden nedsænkes til periskopdybde på kun 20 sekunder. Ferskvands- og brændstoftankerne rummede hver 1500 liter, og blev drevet af en elektrisk pumpe – med mulighed for trykluftspumpe i nødstilfælde. Skroget var konstrueret til at tåle tryk ned til 400-500 meters dyb, men beregnet arbejdsdybde var 100 meter.

De første manøvreringstests var mere end tilfredsstillende. I tiden efter færdigstillelsen blev Nautilus brugt til fritidsture og ekspeditioner, men fik også opdrag af mere arbejdsmæssig karakter. Et af opdragene var at bistå ved et raketopskydningsforsøg, da rumskibet HEAT 1X Tycho Brahe, ygget af Madsens egen organisation Copenhagen Suborbitals skulle skydes op i bane omkring jorden. I august 2010 havde Nautilus opdraget at fragte satellitten Sputnik fra København til dens opskydningsrampe ved Bornholm. Uc3 Nautilus havde en fin karriere der havde kunnet vare i mange år.

Den 11. August 2017 var det hele dog forbi. Nautilus sank uden forvarsel udenfor Køge. Omstændighederne omkring forliset var i begyndelsen ikke til at forklare, da der ikke havde været tegn til tekniske vanskeligheder. I forbindelse med information om mistanker mod Peter Madsen gik politiet i gang med undersøgelser. Ting tydede på, at ubåden med hensigt var blevet sænket; ikke som et led i forsikringssvindel, men for at dække over beviser for en meget værre forbrydelse – nemlig mord.